
ermium  varietates  quae,  corpori  humano 


^  indigenae,  intestinalem  canalem  praeci¬ 
pue  infestant,  ad  species  quinque  plerumque 
reducuntur  ;  nempe,  Ascaridem  vermicularem , 
Ascaridem  lurnbricoidem,  Tricburidem  vulga - 
rem  sive  Ascaridem  trichuriam  celeberrimi 
Werneri,  Tceniam  solium ,  et  postremo  7^- 
niam  latam .  De  Tcema  hydatigena ,  specie  alia 
vermium  quae  in  cavitatibus  hydropicis  inter- 

dum 

dum  deprehenditur,  hic  nobis  silere  liceat. 
Hae  plerumque  in  intestinis  humanis  nidulari 
gaudent,  sed  hosce  limites  aliquando  praeter¬ 
grediuntur.  Totum  tubi  intestinalis  tradlum, 
ab  intestini  re6ti  extremitate  usque  ad  fauces* 
aliquandiu  permeant,  et  quacunque  porta  pa¬ 
tet,  invadunt.  Hinc  in  vesicula  fellis,  in  he¬ 
pate,  du&uque  eorum  communi,  in  utero,  ve¬ 
sica  urinaria  et  renibus,  in  sinubus  frontali¬ 
bus,  naribusque,  non  raro  inventae  sunt ;  nec 
exempla  desunt,  quum  in  pericardium  et  lie¬ 
nem  migrasse  videantur» 

*  ^  * 

An  tales  inimici  internam  originem  habu¬ 
erint,  extrinsecusve  enati  in  arcem  vitae  hu¬ 
manae  clanculum  delapsi  fuerint,  inter  rerum 
naturalium  indagatores  uberrimus  discordiae 
fons  est.  Tantas  lites  componere,  conati¬ 
bus  nostris  exiguis  non  permittitur.  At  mea 
quidem  sententia,  nebula  erroris  eos  circum¬ 
volat,  qui  hanc  illamve  opinionem  implicite 
sequuntur.  Via  forsitan  salutis,  per  medium 
cursum  extenditur. 


De 

De  uniuscujusque  vermis  propria  natura* 
nunc  breviter  nobis  dicendum  est. 

Vermes  humanorum  intestinorum  inquilini, 
in  duos  ordines  ab  ingenioso  Dre  Hooper  *  di¬ 
viduntur,  rotundum  et  planum.  Ordini  pri¬ 
mo  duo  genera  referunt,  ascarides  et  trichu - 
ria .  CharaCter  genericus  ascaridis  est,  Caput 
obtusum ,  tribus  lobis  instruEluuu  Triciiurije 
autem,  Cauda  longitudinem  corporis  triplicem 
aquatu,  et  caput  sine  vesiculis . 

Ordo  secundus  tjeniam  includit,  cujus  cha¬ 
racter  genericus  est,  Corpus  planum  articula¬ 
tum. 


Species  i. — A  scaris  vermicularis * 

Pleriquehancspeciem  vermium  intestina  hu- 
mana  frequenter  colere  inter  sese  consentiunt. 

Sed 


*  “  Memoirs  of  the  Medical  Socicty  of  London/5' 
vol.  V. 

Sed  Werneri  audtoritas-  tali  sententiae  mul¬ 
tum  obstare  videtur.  “  Rariores  quidem  apud 
“  nos,”  inquit,.  “  et  saepe  saepius  cum  Ium- 
“  bricellis  sive  ascaridis  lumbricoidis  pro~ 
u  genie  commutantur.  Quare  nisi  internam 
u  teretium  vermium  stru&uram  oculo  arma- 
“  to  disquisiveris,  saepius  ob  symptomatum 
“  similitudinem  lumbricellos  pro  veris  asca- 
“  ridibus  habebis  Procul  a  nobis  absit 
ut  talis  hominis  observantiam  accuratam  floc- 
cipenderemus ;  at  apud  nos  saltem  certum  est, 
nullius  speciei  vermium  praesentiam  clarius 
et  frequentius  confirmari. 

Escaris  vermicularis  latitudine  vix  tertiam 
lineae  partem,  longitudine  autem  quatuor  seu 
quinque  lineas  integras,  attingere  solet.  Su¬ 
perficies  ejus  annularis  est ;  anterior  extre¬ 
mitas  obtusior,  posterior  mucronata  simulque 
pellucida.  Caput  trilobum  f ,  et  media  rima 

divisum 


*  Pag.  72. 

f  Bilobum  secundum  Werner  j  at  Dr  Hoqper 
tires  lobos  seu  papulas  detexit.' 

divisum  microscopio  conspicitur,  qua.*  rima 
haud  dubie  animalculi  os  est.  Crassescit  de¬ 
inde  corpus  pedetentim  usque,  ad  tertiam  lon¬ 
gitudinis  partem,  a  quo  caudam  versus  gra¬ 
cilescit.  Color  flavescens  potius  adseititius 
est,  et  post  macerationem  evanescit.  Ab  ore 
tenuis  canalis  procedit,  qui  oesophagus  esse 
videtur.  Sensim  amplior  factus  paullb  pdst 
priorem  tenuitatem  recuperat.  An  sexus  di¬ 
versi  seu  hermaphroditi  sint,  ob  dimensiones 
minutas  animalculi,  non  satis  a  W er  nero  ob¬ 
servari  potuit  *.  At  cura  felicior  Dns  Hooper 
eos  generis  illius  esse,  tandem  determinavit. 
Hi  sedes  suas  in  intestino  recto,  plerumque 
habent,  unde  interdum  migrantes  uterum,  va¬ 
ginam  vel  vesicam  urinae  ineunt,  et  propter 
sensibilitatem  extremam  qua  partes  tales  prae¬ 
ditae  sunt,  totum  systema  gravissime  irritant. 

Quidam,  animalcula  in  caseo  degentia,  pro 
ascaridibus  vermicularibus  habuerunt.  His¬ 
toria  cujusdem  aegri  ab  Cl.  Van  Swieten  me¬ 
moratur, 

« 


* 


Pag-  74- 

moratur,  qui  postquam  caseum  degustasset* 
haec  una  cum  faecibus,  secundum  circiter 
diem,  excernere  solebat  Inter  haec  anima¬ 
lia  autem  et  ascarides  vermiculares,  quam 
certissime  datur  discrimen  ;  quoniam  illi  for» 
mam  mutant,  hi  nunquam  f  „ 


Species  'I.—^Ascaris  lumbrico ides* 

Hujusce  vermis  corpus  rotundum,  et  ad 
utramque  extremitatem  mucronatum  est.  Su¬ 
perficies  ejus  rugosa,  annulata,  quatuor  lineis 
per  totam  corporis  longitudinem  decurrenti¬ 
bus  instruitur.  Harum  una  superior,  alia  in¬ 
ferior  est;  reliquae  duae  ad  utrumque  latus  ex¬ 
tendunt.  Annuli  peripheriam  vermis  non 
emetiuntur,  sed  circulorum  segmenta  potius 
fiunt,  quorum  extremitates  in  lineis  praedic¬ 
tis  terminant.  Hac  constru&ione  musculari 

non 


*  Comment.  iri  Aphorism.  1359. 


f  Ameenit.  Acadenu  voh  ii.  p.  72* 

non  modo  motus  animalis  peristalticus  per¬ 
fici  videtur,  sed  etiam  cursu  serpentino  asca- 
ris  lumbricoides  fruitur,  qui  lumbrico  terres¬ 
tri  negatur.  Color  ejus  aut  albidus  est,  aut 
pallide  rubescit.  Caput  trilobum  est,  quod 
triangulari  ore  instruitur.  In  lumbrico  ter¬ 
restri,  os  fissuram  esse  longitudinalem,  in  in¬ 
feriore  superficie  capitis  conglobati  discerni¬ 
mus.  Longitudo  ascaridis  lumbricoidis,  cras- 
sitie  pennam  anserinam  fere  exaequantis  duo¬ 
decim  pollicibus  rarb  major  est.  Quum  sec¬ 
tio  corporis  bene  instituatur,  duplicis  generis 
viscera  in  utroque  sexu  apparent,  quorum 
unum  nutritioni,  alterum  generationi,  inser¬ 
vit.  In  mare,  quatuor  seu  quinque  linearum 
distantia  ab  cauda,  canalis  sursum  coniceque 
extendit,  qui  ab  Tysone  penis  appellatur. 
Vagina  feminae  caput  juxta  in  ea  linea  abdo¬ 
minali  deprehenditur,  de  qua  supra  dictum 
fuit.  In  utraque  viscerum  serie,  ascaris  lum¬ 
bricoides  a  lumbrico  terrestri  multum  differt. 
In  illo  canalis  alimentarius  simplex  et  dire&us, 
in  hoc  convolutus,  conspicitur.  Anus  ascari¬ 
dis  lumbricoidis,  in  inferiori  corporis  superfi¬ 
cie, 

cie,  juxta  extremitatem,  situs  est ;  at  lumbri¬ 
ci  terrestris  in  ipsa  extremitate.  Lumbrico¬ 
rum  terrestrium  quisque  hermaphroditus  est ; 
at  ascaris  lumbricoides  seu  mas  sive  foemina 
habetur  Corpus  praeterea  vermis  terrestris 
ligamine  lato  seu  ephippio  eminente  circum¬ 
datur,  quod  in  ascaride  lumbricoide  nusquam 
inveniendum  est.  Postremo,  in  inferiore  lum¬ 
brici  terrestris  superficie  sunt  quasi  pediculi, 
qui  vim  movendi  magnopere  opitulantur  ;  hi 
in  ascaride  lumbricoide  prorsus  desunt. 

Intestina  tenuiora  domicilium  ascaridi  lum- 
bricoidi  plerumque  praebent,  at  non  raro  in 
ventriculo  et  intestinis  amplioribus  cadave- 

|tt  '  / 

rum  detegitur.  In  aliis  quoque  visceribus, 
veluti  pulmonibus,  hepate,  renibus,  liene,  pan¬ 
createque,  nonnunquam  reperitur.  Nec  cor¬ 
pori  humano  soli  proprius  est ;  nam  in  cani¬ 
bus, 


*  Dr  Monro  Jun.,  plurimis  observationibus  in¬ 
venit,  fceminas  numero  exsuperare  mares,  in  ratione 
decem  ad  unum.  Audi  praelectiones  ejus. 

bus,  equis,  lupis,  et  tigridibus,  per  disse&iones 
observatur. 

4 

Species  3. — Ascaris  trichuria . 

Syn.  * Tricburis  vulgaris. 

Trichuris  tricocephalus. 

Haec  vermium  species  perraro  invenitur. 
Inter  plurimos  verminosos,  ope  anthelmintica- 
rum  fere  innumerarum,  unum  eliminari  Wer- 
ner  nunquam  percipere  potuit*.  Tandem 
in  cadaveribus  hosce  vermes  deprehendit,  quos 
vivi  denegabant.  In  tubo  intestinali  eos  sta¬ 
bulantes  semper  animadvertit.  “  Imitantur 
“  autem,”  inquit,  “  nostrae  trichurides  con- 
“  stanti  corporis  flexione  spiralem  lineam. 
“  Corpus  ubi  latissimum  est  diametro  dimi- 
44  diam  lineam,  longitudine  vero  unum  ‘et 
“  quadrantem  pollicem  complet  ;  posterior 
pars,  sive  tenuissima,  semper  singulari  mo- 
“  do  reclinat  ;  capilli  aemula  cauda  duos  et 
“  dimidium  pollicem  longa  est.  Antica  cras- 

B  44  sa 

-  — —  ■ 1  ■  ■  ■  "■  


*  Pag,  84. 

u  sa  pars,  sive  in  hamum  desinens,  caput  pro- 
“  boscidem  emittit,  quas  tenui  filamento  ex- 
“  surgens  in  fine  latiori  atque  obtusiori  mar- 
“  gine  coronata  est,  ita  ut  figura  sua  liliaceo- 
“  rum  florum  pistillum  eleganter  referat,  prae- 
“  primis  cum  ejus  summa  superficies  ubique 
“  hirsuta  sit. 

....  j. ,  .  i 

“  Corpus  in  spiram  contortum  semper  de- 
“  prehenditur,  quae  proprietas  cum  probos - 
“  eide  huic  rotundorum  vermium  speciei  pro- 
46  pria  esse  solet.  Internorum  viscerum  fa- 
“  brica  cum  ea  ascaridum  vermicularunij  si- 
“  militudinem  habere  videtur.  Nempe,  a 
“  parte  hamata,  sive  proboscidis  tumente  mar- 
“  gine,  per  mediam  proboscidem  obscuriori 
u  colore  tinctus  canalis  currit,  qui  totam  ani- 
u  malis  convexam  longitudinem  emensus,  in 
“  corporis  extrema  applanata  parte,  in  con~ 
u  cavo  nigro  puncto  insignito  margine  fini- 
“  tui  .  Hunc  medium  sive  inferiorem  tubum, 
u  albo  colore  tin6ta,  atque  per  cutem  tran- 
u  sparentia  vascula  involvunt,  quae  quadra- 
“  ticis  ovulis  repleta  spermatica  vasa  sunt. 
“  Ab  hoc  nigro  puncto  proserpit  deinceps, 

“  constanti 

u  constanti  flexura,  tenuissima  filamentosa 
“  rotunda  cauda,  qua?  acutissima  fine  termi- 
“  natur 

Talis  est  descriptio  concinna  Werneri.  De 
sexu  autem  Ascaridis  trichuridis ,  propter  or¬ 
ganorum  generationi  inservientium  parvita¬ 
tem,  et  ad  putredinem  eorum  proclivitatem, 
non  praedicare  autumat. 

Species  4. — Tjenia  solium. 

Taenia?  chara&er  genericus,  ut  supra  dic¬ 
tum  fuit,  est  Corpus  planum ,  articulatum. 

Tania  solium,  una  specierum  duarum  de 
quibus  adhuc  dicendum  restat,  longitudine  in¬ 
certa  est.  Boerhaavius,  tam  fidei  dignus 
quam  illustris,  unam  memorat  quae  longitu¬ 
dinem  abnormem  ulnarum  trecentarum  ae¬ 
quavit  f.  Haertsoekerus  et  Tulpjus  aliam 
odloginta  ulnas  longam  se  vidisse  testantur. 

At 


*  Pag.  85. 

f  Praele&ion.  pathol.  §  792. 


12 


DE  VERMIBUS  INTESTINORUM. 


At  verisimile  est,  ut  Wernerus  observat, 
quod  eae  partes  quas  illi  optimi  viri  tanquam 
uni  taeniae  proprias  computarunt,  a  plurimis 
in  eodem  homine  habitantibus  taeniis  decesse¬ 
rint.  Longissima  taenia  quam  ex  tam  pluri¬ 
mis  vidit,  novem  Lipsienses  ulnas  non  exce¬ 
debat.  Articulorum  numerus  indetermina¬ 
tus  est,  singuli  plani,  quadrangulares,  latiores 
plerumque  quam  longi,  et  in  medio  longitu¬ 
dinem  pollicis  non  raro  aequantes,  inveniun¬ 
tur.  Ad  utrasque  taeniae  extremitates  mino¬ 
res  sunt,  mediam  versus  paulatim  augescunt. 
Articulus  parvus,  parabolicus,  imperforatus, 
agmen  claudit.  Cuique  articulo  suum  oscu¬ 
lum  seu  tentaculum  est,  modo  non  semper  so¬ 
litarium,  in  medio  margine  internodii  subtus 
fere  situm.  Haec  plerumque  alternis  vicibus 
succedunt,  interdum  per  tres  continuos  arti¬ 
culos,  rarissime  per  quatuor  aut  quinque,  ei¬ 
dem  lateri  adhaerent.  Duplici  usui  inservi¬ 
re  videntur,  vel  ad  articulum  figendum  intes¬ 
tini  proximae  parti,  vel  ad  ovula  emittenda. 
Quisque  articulus  hermaphroditus  est,  et  duos 
tubulos  habet,  alterum  virilem,  unum  femi¬ 
neum.  Hi  prope  osculum  communem,  duc- 
\ 

tum 

tum  formant;  quo  ovula  emittuntur;  at  in  par¬ 
te  interiori  divaricant.  Tubulum  foemineum 
cum  vasis  internis  communicare  credit  Wer- 
nerus,  at  non  Carlisle  *  reiteratis  injectioni¬ 
bus  adjudicans.  Speciei  propagatio  non  ovu- 
lis  solis  committitur.  Quisque  articulus  in 
seipso  pullulandi,  et  ad  animal  perfeCtum  cres¬ 
cendi,  potestatem  habet  f.  Caput  1 'anxa  solii 
quadrangulare  est,  cujus  os  ad  fluida  absorben¬ 
da  accommodatur.  In  quoque  angulo  foveam, 
oscircum,  radios  longitudinales  percipimus, quae 
oflicio  tentaculorum  fungi  videntur.  Os  brevi 
ductu  in  canales  duos  longitudinales  continua- 

I 

tur,  qui  per  alios  duos  transversos,  quemque 
articulum  circumeunt  nutriuntque.  Praeter 
haec  vasa,  seriem  alteram  internam  vasculo¬ 
rum  quasi  bipeCtinatoruin  videmus,  quorum 
extremitates  cum  vasis  praedictis  anastomoses 
formant. 

Species  5. — 


*  Carlisle  on  the  Stru&ure  of  the  Taenia.  Lin - 
ncean  ^Trans .  vol.  ii. 

.  /1  *  i  >  ;  4 i I  .  I •  *  ^  •  • 

+  Vide  Carlisle, ut  supra.  Dr  Hooper  articu¬ 
lum  capitis  hac  potestate  solum  frui  existimat. 

Species  5. — Tjenia  lata . 

...» i  1  '  ■  ' 

i  i  t  --v. 

Habitus  hujusce  vermis  a  specie  praeceden¬ 
te  haud  longe  differt.  Planus  colorisque  al¬ 
bescentis  est ;  articuli  vero  breviores  sunt,  et 
oscula  in  media  superficie  cujusque  articuli 
collocantur.  Tota  ejus  compages  crassior  ma¬ 
gisque  membranacea  est ;  canales  alimentarii 
tantum  longitudinaliter  tendunt,  et  vascula 
interna  non  bipedtinata  sed  stellaria  sunt.  Ob¬ 
tusiore  aliquo,  et  quasi  praemorso,  articulo 
terminatur. 

Motus  taeniae  in  diredtum  undulatorie  ten¬ 
dit,  quod  ex  ejus  strudtura  plane  pendet :  Nam 
sub  cuticulo  stratum  fibrarum  muscularium, 
ab  articulo  usque  ad  articulum  longitudinali¬ 
ter  extensum,  videmus.  Sedes  ejus  semper  in¬ 
testinis  tenuioribus  sita  est. 

Inter  hujusce  insulae  incolas  Teetiia  lata  ra¬ 
rissime  deprehenditur  ;  at  in  Germania,  Rus- 

t 

sia, 

sia,  et  praesertim  in  Belgio,  endemica  esse  vi¬ 
detur. 


Signis  evidentioribus  sic  enumeratis,  qu<e 
quemque  vermium  speciem  discriminant,  im- 
perfedis  equidem  sed  qua?  limites  hujusce 
opusculi  augeri  negant,  ad  partem  reliquam 
nostri  conatus  transire  liceat. 


Inter  causas  vermium  pr^edisponentes 
haec  omnia  locum  habent  quae  digestioni  pa¬ 
rum  apta,  alimentarii  canalis  functiones  de¬ 
turbant.  Talia  sunt  fructus  immaturi,  olera 
cruda,  pultes,  aliaque  vegetabilia  dyspepsiam 
excitentia  ;  usus  sacchari  confectionumque 
abnormis  ;  ac  etiam  lactis  vaccini  incocti.  Is- 
taec  propagationi  vermium  favere  propter  vi¬ 
res  digestionis  illaesas,  ab  omnibus  conceditur  ; 
etsi  plurimi  ullam  vim  habere  ad  nidum  ver¬ 
mium  mucosum  formandum  negant ;  sed  per¬ 
peram,  ut  puto.  iLtatem  quoque  et  coeli  tem- 


I 


penem 

periem  homines  vermibus  obnoxiores  reddere 
videmus.  Sic  impuberes  potius  quam  adulti, 
et  incolae  calidarum  humidarumque  regionum 
vel  oppidorum,  magis  quam  ii  locis  salubrio¬ 
ribus  fruentes,  aggrediuntur.  Cuique  aetati 
etiam  sua  vermium  species  est.  In  impube¬ 
ribus  Ascaris,  in  adultis  Taenia  plerumque  la¬ 
tet.  Quinetiam  aquae  impurae  paludum  usus, 
causa  praecipua  est,  ut  morbi  verminosi  epi¬ 
demici  inter  eos  talem  aquam  propinantes  plane 
demonstrant.  Postremo  causis  praedidlis  in¬ 
ertiam,  occupationes  sedentarias,  dispositio¬ 
nem  haereditariam,  et  corporis  imbecillitatem, 
nos  subjungere  oportet. 


SIGNA  VERMIUM. 

Vermium  symptomata  satis  obscura  et  cum 
morbis  aliis  complicata  sunt j  sequentia  atta¬ 
men  minus  fallacia!  inventa  sunt :  Capitis  vagi 
dolores ;  vertigo  et  aurium  tinnitus ;  faciei 
pallor ;  suffusiones  he&icae,  subito  alternan¬ 
tes  i  oculorum  hebetudo,  seu  color  plumbeus, 

livido 

livido  quasi  annulo  orbitas  comple&ente ;  pu¬ 
pillarum  dilatatio ,  una  cum  tumore  palpebres 
inferioris ,  alarum  nasi  labiique  superioris  j  na¬ 
rium  plerumque  bumidarum  pruritus ,  et  fre¬ 
quens  vellicatio ,  a//7/  aperturarum  diminutione  ; 
(quae  signajamdudum  recensita-^  plerisque/w- 
thognomonica  esse  putantur ;)  epistaxis,  fetor 
acidus  halitus,  dentium  stridor,  et  salivae  fluxus 
no&e  largior,  die  imminutus,  sitis,  cibi  appe¬ 
tentia  modd  nulla,  modo  immanis ;  dyspnoea, 
tussi  sicca,  interdum  singultu,  comitante.  In¬ 
ter  frequentissima  vermium  symptomata,  tus- 
sis  a  Clar.  Friend  enumeratur*.  Hisce  ad¬ 
de  pulsum  nunc  frequentem  et  debilem,  nunc 
durum  vel  intermittentem  ;  dolorem  lateris 
ad  costas  inferiores  pungentem  ;  ventriculi  et 
abdominis  dolores,  cibo,  vel  pressura,  vel  hu¬ 
mi  circumvolutatione  interdum  sopitos  ;  nau¬ 
seam  ;  vomitum  ;  abdominis  tumorem  tensum 
et  durum,  praesertim  post  cibum  sumptum  ; 
urinam  alias  ladteam,  alias  verd  limpidam,  non- 

C  nunquam 


*  Histor.  Phys.  vol.  ii.  p.  100. 

nunquam  cum  difficultate  redditam  ;  alvum 
saepius  solutam,  interdum  stridtam ;  tenes¬ 
mum  ;  pruriginem  ani  vespere ;  postremo, 
pellicularum  et  muci  dejediones. 


RATIO  SYMPTOMATUM. 

v  • 

Jlaec  parum  obscura  sunt ;  nam  propter  ca- 

/ 

nalis  intestinalis  irritationem,  vel  consensum 
ejus  eximium  cum  corporis  aliis  partibus,  ori¬ 
untur. 

Ut  vermium  sequelas,  ob  nimiam  totius 
systematis  irritationem,  plurimos  morbos  re¬ 
censere  licet.  Cordis  palpitationes  et  circum 
praecordia  anxietas,  syncope,  vigiliae  vel  in¬ 
somnia  horrenda,  convulsiones  partiales,  vel 
universales,  epilepsia,  chorea,  tetanus,  cata- 
lepsia,  coma,  mania,  et  aliquando  volvulus, 
inter  morbidos  vermium  effe&us,  summa  auc¬ 
toritate,  enumerantur. 


DIAGNOSIS. 

DIAGNOSIS. 


Diagnosin  nullam  certam  habemus,  qua  ju¬ 
dicari  potest  quae  vermium  species  in  intesti¬ 
nis  adsit ;  nam  plures  simul  eundem  aliquan- 
diu  infestant.  Sed  pruritus  molestus  circa 
anum,  una  cum  tenesmo  et  deje&ionibus  mu¬ 
cosis,  praesentiam  ascaridis  vermicularis  non 
obscure  notat ;  et  quidem  volutationis  per  ca¬ 
nalem  intestinalem  sensus,  macies  gravior,  et 
praecipue  articulorum  excretio,  tceniam  vires 
suas  exerentem  plane  indicant. 

* 

Dolendum  est,  quod  pleraque  vermium 
symptomata  in  aliis  morbis  quoque  occur- 
runt.  Inter  eos  quibus  horum  effedlus  proxi¬ 
mam  similitudinem  habent,  sunt  Tabes  me¬ 
senterica,  Scrofula,  et  Iiydrocephalus  inter¬ 
nus.  Signis  sequentibus  saepe  dijudicare  no¬ 
bis  conceditur. 


In 

In  Tabe  mesenterica,  emaciatio  usque  ad  ul¬ 
timum  stadium  provehitur  ;  scapulae  costae¬ 
que  insigniter  eminent,  et  tumores  glandium 

vestigiaque  ulcerosa  scrofulae,  cui  tabes  me- 

1  • 

senterica  affinis  est,  in  partibus  corporis  di- 

-  V  ‘  •••  »  •  -  •  - 

versis  non  raro  apparent.  Praeterea,  labii  su¬ 
perioris  alarumque  nasi  tumor,  narium  pruri¬ 
tus,  et  dentium  stridor,  tabei  mesentericae  de¬ 
sunt.  Haecce  ultima  symptomata  communia 
tam  scrofulosis  quam  verminosis  agnoscimus : 
sed  alia  sunt,  quae  diagnosin  oculo  parum 
etiam  observanti,  clarissime  praebent. 

.....  *  ,  .  .  ■  ' 

Scrofulce  sedes  in  glandulis  lymphaticis  in¬ 
haeret,  quae  tumore  et  inflammatione  afficiun¬ 
tur  ;  dolores  ventriculi  capitisque,  dyspnoea  et 
tussis  sicca  desunt ;  morbus  insuper  admo¬ 
dum  hsereditarius  est,  et  eos  temperamenti 
sanguinei  potius  aggreditur. 

In  Hydrocephalo  interno,  capitis  dolor  acu¬ 
tus  atque  indesinens  est,  occiput  seu  colli  nu¬ 
cem  plerumque  obsidens,  et  exinde  vagans.  In 
stadio  ejus  primo,  lucis  intolerantia  ;  in  ulti- 
■  mo, 

mo,  strabismus  et  duplex  rerum  perceptio, 
plerumque  adsunt.  Pulsus  in  stadiis  diver¬ 
sis  multum  variat,  initio  citatus,  deinde  tar¬ 
dus,  postremb  velocissimus.  Nares  quoque,  sine 
tumore  labii  superioris,  alarumque  nasi,  arent. 
At  ex  naribus  verminosorum  fluidum  acre  de¬ 
stillat,  quod  labium  superius  alasque  nasi  ir¬ 
ritat  et  tumere  facit.  In  hydrocephalicis,  ci¬ 
bi  appetentiam  fere  nullam,  alvum  pertinaci- 

i 

ter  adstri&am,  vomitus  indomabiles,  abdomen 

•  9 

dolore  vel  tumore  immune,  plerumque  inve¬ 
nimus  ;  at  in  verminosis  contr&  fit.  Hy- 
drocephalici  manus  ad  caput  crebrb  admo¬ 
vere,  et  inter  ambulandum  titubare  non  rar6 
observantur  ;  at  hisce  signis  verminosi  pa¬ 
rum  obnoxii  sunt. 

Rite  mihi  culpae  objiceretur  si  ejus  viri  ob¬ 
servationes  in  silentio  praetermisissem,  cujus 
nomen  cum  iis  Jennerii  et  Curreii,  philoso¬ 
phiae,  medicinae  et  humanitati  carissimis,  in 
grata  memoria  retineri  vellem.  Doctoris  Ha- 
M i lton  experientia  docuit,  omnia  vermium 
signa  in  eo  morbo  occurrere  quem  vocat  Ma- 


# 


rasmum . 


22 


DE  VERMIBUS  INTESTINORUM. 


rasvium  Ejus  verba  sunt  :  “  A  sluggish- 
“  ness,  lassitude  on  slight  exertion,  depra- 
“  vity  and  loss  of  appetite,  wasting  of  the 
“  muscuiar  flesh,  fulness  of  the  features,  and 
“  paleness  of  the  countenance,  swelling  of 
iC  the  abdomen,  an  irregular  and  generally  a 
14  costive  state  of  the  bowels,  a  change  in  the 
“  colour  and  odour  of  the  feces,  fetid  breath, 
“  swelling  of  the  upper  lip  and  itching  of  the 
“  nose,  mark  the  begirning  of  the  disease. — 
4i  When  these  symptoms  have  continued* 
64  for  some  time,  they  are  followed  by  alter- 
“  nate  paleness  and  flushing  of  the  counte- 
“  nance,  heat  and  dryness  of  the  skin,  feeble 
46  and  quick  pulse,  thirst,  fretfulness,  increa- 
46  sing  debility  and  disturbed  sleep,  during* 
“  which  the  patients  grind  or  gnash  their 
44  teeth,  and  are  subjedt  to  involuntary  start* 
u  ing  and  twitching  of  different  muscles.” 

Inter 


*  Vide  ct  Observations  on  Purgative  Medicine*  ” 
pag.  48,  49.  edit.  prim. 

Inter  morbum  signis  tam  variis  constipatum 
et  vermium  effe&us,  ni  vermium  ipsorum  excre- 
tione  dijudicare  (ut  mea  vineta  caedam)  pror¬ 
sus  nescio.  At  judicio  Dris  Hamilton,  vermium 
praesentia,  in  infantibus  praesertim,  hisce  mor¬ 
bidis  symptomatibus  quae  vulgb  attribuuntur, 
non  comitatur.  “  When  I  consider,”  inquit 
ille,  “  the  languor  and  lassitude  which  pre- 
“  cede  this  marasmus,  when  I  recolledt  the 
“  constitutional  or  aequi red  debility  of  those 
“  who  are  more  particularly  exposed  to  be 
“  affe&ed  by  it,  instead  of  adopting  the  com- 
44  mon  opinion  of  its  being  occasioned  by 
44  worms,  I  am  more  disposed  to  think,  that 
44  a  torpid  state  or  weakened  a&ion  of  the  ali- 
44  mentary  canal,  is  the  immediate  cause  of 
“  the  disease  Talia  inter  judicia  si  meum 
subjungere  liceat,  dum  in  morbis  utrisque  ra¬ 
tio  medendi  parum  differt,  discrimen  eorum 
levis  momenti  esse  reputo. 


Tanto 

■  ■  . 


*  tl  Observationsy* *  &c.  pag.  54. 

Tanto  saepe  impetu  ingruunt  insultus  ver¬ 
minosi,  sensationes  feriantes,  ut  pro  Apoplexia 
vera  habeantur,  si  ad  pulsum  contractum,  et 
extremorum  refrigerationem  animum  non  ad¬ 
vertimus,  quae  verae  causae  suspicionem  mo¬ 
vent;  sed  difficilius  distinguuntur  vermium 
accessiones  convulsivae  infantibus  familiares  ab 
Epilepsia,  ni  a  bene  perspecta  morbi  historia 
expiscetur  ejus  indoles. 


PROGNOSIS. 

Quoad  prognosin,  e  jam  traditis  obvium  fit, 
grave  quandoque  periculum  eos  vermibus  sub¬ 
ditos  imminere,  ob  paralysin  scilicet,  maniam, 
convulsiones,  epilepsiam,  ileum,  aliaque  atro- 
ciora  symptomata  quae  accidere  queunt.  Ra¬ 
tionem  quoque  discriminis  vermium  species, 
tam  symptomatum  violentia  apte  ostendunt. 
Periculo  vacant  ascarides  vermiculares,  qui 
nisi  nimium  despecti,  molestam  duntaxat  sen¬ 
sationem  in  podice  concitant.  Impune  autem 

lacessentes. 

lacessentes,  intestini  redi  ulcera  nonn unquam 
formant.  Ascarides  lumbricoides  etiam  pro- 
gnosin  faustam  potius  quam  taenia  pollicetur; 
quamvis  haec  in  intestinis  aliquandiu  hospes 

0 

innoxia  latet.  At  si  sanguis,  vel  latex  sub- 
ater  et  foetidus,  in  dejectionibus  appareat,  aut 
ore  evomatur  ;  si  propter  materiem  excretam 
togas  intestinorum  exulceratas  et  abrasas  esse, 
nobis  conjicere  liceat  ;  talia  symptomata  car¬ 
bone  notanda  sunt. 


RATIO  MEDENDI. 


Illum  qui  hunc  morbum  curare  aggreditur, 
duplex  propositum  habere  oportet  ;  imo,  Ver¬ 
mes  ex  corpore  eliminari ;  2db,  Progerniina- 
tionem  eorum  inhibere.  In  hisce  duobus  me¬ 
dendi  consiliis,  medici  auxilium  non  aeque 
^  * 

pollet.  In  priori,  solertia  ejus  saepius  irrita 
erit  ;  in  postero,  semper  plurimum  efficere 
potest. 


q.6 

Ad  vermes  eliminandas,  talia  remedia  utun¬ 
tur  quas  eos  per  ingravescentem  tubi  intesti¬ 
nalis  motum,  vel  per  vires  proprias  in  vermes 

4 

/ 

ipsos  exertas,  depellunt.  In  classe  prima  me¬ 
dicamentorum  enumerantur  ea,  quas  motum 
peristalticum  accelerant.  Talia  sunt  purga¬ 
tiva  acrida  seu  drastica  ;  nempe  pulvis  radicis 
convolvuli  jalapae  ;  gummi-resinae  convolvu¬ 
li  scammoniae,  et  stalagmitis  gambogias  ;  fruc¬ 
tus  cucumis  colocynthidis  ;  decoftum  radicis 
spigeliae  Marilandicae,  seu  corticis  geoifraese  in¬ 
ermis  *,  &c.  Inter  haec  recensenda  sunt  mer- 
curialia,  imprimis  hydrargyri  submurias ;  et 

forsitan 


*  In  historia  plantarum  medicinalium  Jamaicen- 
sium,  summo  ingenio  et  cura  indefessa  Do&oris  Gu- 
lielmi  Wright  prolata,  unde  album  medicami¬ 
num  multum  ditatum  fuit,  quaedam  alia  anthelmin- 
tica  invenimus,  pharmacopoeiis  nostris  adhuc  aliena. 
Inter  plurima,  succus  foliorum  Asclepiadis  curassa- 
vicae,  ab  uno  drachmo  usque  ad  unciam  unam  pro 
dosi  ante  jentaculum  ;  succus  etiam  expressus  radi¬ 
cis  Epidendri  claviculati,  usque  ad  unciam  dimidi¬ 
am,  pro  dosi,  laudes  eximias  obtinuerunt. — Vicfe 
Lond .  Medical  Journal ,  vol.  viib 

forsitan  murias  sodae,  qui  ab  Heberden,  et  nu¬ 
perrime  a  Doctore  Rush,  magnis  laudibus  ef¬ 
fertur.  Formula  ejus  est  : 

ij,.  Muriat.  fodae  jij. 

Coccinella;  3  *j- 

M.  Fiat  pulvis,  cujus  capiat  aeger  drachmam 
dimidiam  mane  esuriens. 

Classi  secundae  talia  medicamenta  referun¬ 
tur,  quas  vires  suas  in  vermes  ipsos  depro¬ 
munt.  Horum  praecipua  sunt  ferri  limatu¬ 
rae  vel  carbonas,  stannum  pulverisatum,  et 
pubes  rigida  leguminis  dolichi  prurientis. 
Mercurialia  huic  classi  etiam  pertinent,  in¬ 
ter  quae  submurias  palmam  longe  evehit. 
Succos  expressos  vegetabilium  quorundam 
acrium  et  amarorum,  seu  aloes  perfoliatae, 
allii  sativi,  polypodii  filicis  maris,  ferulae 
assa?  foetidae,  tanaceti  vulgaris,  artemisiae  ab¬ 
sinthii,  &-c.  hic  quoque  referri  volumus. 
Postremb  camphorae,  sulphuris  aquarumque 
hepaticarum,  olei,  ele&ricitatis  et  injectionum 
aquae  frigidae,  cinchonae  extracti  in  aqua 
calcis  soluti,  infusi  nicotianae  tabaci,  &c.  pol¬ 
lentia  eo  apte  ascribi  potest. 


Horum 

Horum  medicaminum -combinationes  prae- 
stantiores  nobis  enumerare  restat.  Submurias 
hydrargyri  cum  jalapa  vel  rheo,  ab  omnibus 
merito  concelebratur.  Eledtuarium  pulveris 
stanni  partium  sex,  carbonatis  ferri  partis 

j  v  * 

unius,  conservae  rutae  partium  quatuor,  cujus 
scrupulus  unus  usque  ad  drachmam  unam 
cum  syrupi  simplicis  q.  s.,  bis  in  dies  sumen¬ 
dus  est ;  vel  pulvis  florum  tanaceti,  seminum 
Santonici,  utriusque  partium  trium,  sulphatis 
ferri  partis  unius  compositus,  cujus  grana  de¬ 
cem  usque  ad  triginta  pro  dosi  sumenda  sunt, 
multos  fautores  habent.  Mistura  olei  olivarum 
librae  dimidiae,  alcoholis  ammoniati  aromatici 
drachmarum  duarum,  cujus  uncia  una  et  dimi¬ 
dia  bis  in  die  pro  dosi  sumenda  est,  a  Doctore 
Wall  celebratur.  Praeter  suam  pollentiam 
aliud  quoque  commodum  habet,  ut  largior 
ejus  usus  innocivus  sit,  quod  de  caeteris  an- 
thelminticis  perraro  dici  potest.  Si  mistura 
simplex  ventriculo  male  respondeat,  cum  aro- 
maticis  amaris  vel  oleis  essentialibus  eam  con¬ 
jungere  oportebit.  Nec  doses  rhei,  aloes  vel 
calomelanos  simultaneae  ei  parum  opitulan¬ 


tur. 

tui*.  Poly podium  filix  mas  diu  pro  viribus 
anthelminticis  omne  punctum  tulit.  At  nos¬ 
tri  seculi  experientia  honoribus  ejus  multum 
decerpsit.  Nuperrime,  tametsi  cum  sociis' po¬ 
tent  iorious  (ut  opinor)  conjundum,  iterum 

% 

a  une  medicinalis  captator  apparuit*. 


Hactenus  remedia  nostra  contra  tsenias  et 
lumbricos  praecipue  diriguntur.  Contra  autem 

ascarides  vermiculares,  injectiones  frequentes 

_%  * 

haud  parum  valent.  Duas  melioris  notae  for- 
mulas  subjungam. 


TJj.  Camphorae  drachmam  unam, 

Ol.  olivarum  uncias  duas; 

f  iat  enema,  pro  re  nata  usurpandum. 

r  ’  . 

Fowler. 

•  •  J  <•  •  *  -  • 

1^.  Aloes  socotorinae, 

Ferulae  assae  foetidae,  utriusque  scrupulum 
unum  :  optime  terantur,  et  fiat  ma^sa 
cum  saponis  Hispan.  scrupulo  uno,  qua 

in 


*  Vid.  D uncari’ s  Dispensatory ,  art.  Polypodium 
filix  mas. 

in  unciis  sex  aquae  fontanae  soluta  pro 
enemate  habenda  est  *; 

Professor  noster  insuper  addit,  hocce  ene- 
ma  ab  iis  alvi  nimis  irritabilis  nunquam  usur¬ 
pandum  esse.  Si  pars  tantum  taeniae  ab  ano 
dependeret*  portio  externa  in  tepido  ladle  sub¬ 
mersa  in  pulvinar  molle  caute  circumvolven¬ 
da  est ;  sic  pars  interna  forsitan  facillime  ex¬ 
tra  podicem  allici  potest.  Vel  si  hac  tempes¬ 
tate  ele&ricitatis  auxilio  frui  liceret,  percus¬ 
sum  ad  taeniae  superficiem  applicando  totius 

vermis  interitus  et  extractio  haud  improba- 

•  ■  •  » 

bile  esse  videntur. 

Consilium  medendi  secundum,  nempe  ver¬ 
mium  progerminationem  inhibere,  causarum 
prsedisponentium  evitationem  et  totius  cor¬ 
poris  valetudinem  respicit.  Hocce  proposi¬ 
tum  quo  melius  efficiamus,  regimen  aptum  im¬ 
primis  notandum  est.  In  aere  puro  et  aperto 

exercitatio 


*  Audi  prsele&iones  Do<ff.  Stores,  S.  F.  et  P. 
T.  C.  B. 

exercitatio  tempestiva,  balneum  frigidam,  ves¬ 
titus  calidus,  munditiae,  aquae  purae  usus,  quae 
in  oppidis  percolartione  sxpius  eget,  diaeta 
nutriens,  lenis  tamen  et  concoctu  facilis  ;  haec 
omnia  adeo  necessaria  sunt.  Paullulum  quod 
interpositioni  medicorum  insuper  restat,  usu 
tonicorum,  amarorum,  et  eccoproticorum  pro¬ 
tinus  perficitur. 

